Labrador Retriever "Canis familiaris" (utawi asring dipunsebat Labrador utawi dipuncekak LAB) inggih punika salah satunggalipun jinis segawon saking pinten-pinten jinis segawon retriever, jinis segawon pistol. Karakteristik Labrador Retriever inggih punika gadhah cakar ingkang wonten selaputipun ingkang dipunanggé nglangi ing toya. Ing Kanada, Britania Raya, lan Amérika Sarékat, Labrador Retriever misuwur minangka segawon ingkang prodhuktif réprodhuksinipun (wiwit taun 1991). Labrador Retriever ugi dados segawon ingkang paling misuwur minangka segawon pambiyantu ing Australia, Kanada, Inggris, Amérika Sarékat, lan kathah nagari sanèsipun. Segawon punika ugi asring dipun-ginakaken déning pulisi lan organisasi resmi sanèsipun. Limrahipun segawon punika gadhah karakteristik atletis lan remen nglangi, dolanan ngejar lan mendhet dolanan. Segawon punika ugi saged dipun-ginakaken kanggé panjagi.